Barcelonában, az 1992. évi nyári olimpiai játékokon az ötödik helyet szerezte meg a 200 méter mellúszás versenyszámban. 1993-ban a Sheffieldben megrendezésre kerülő Európa-bajnokságon 100 méter mellúszásban új világcsúccsal (1:00,95) lett első, 200 méter mellúszásban és a 4 × 100 méter vegyes úszó váltó tagjaként ezüstérmet nyert. 1994-ben a római világbajnokságon 100 méter mellúszásban második, 200 méter mellúszásban harmadik helyezett. 1995-ben a bécsi Európa-bajnokságon 100 méter mellúszásban, 200 méter mellúszásban és a 4 × 100 méter vegyes úszó váltóban második helyezett volt.